Mar a Chumas Tu d’ Anail le Zinnie Harris

Ceart ma-thà, tha am fealla-dhà ud seachad. Glè èibhinn. An donas ort, tha mise a’ bruidhinn riut!

Tha thu airson eagal a chur orm. Tha thu airson mo cheann a chur droil – is dìomhain dhut. Cuiridh mi acainn air. Tha thu air galar air choreigin a thoirt dhomh. Gabhaidh mi pile.

Lean ort, tha thu airson do mhallachdan a chur orm, tillidh mi air ais iad thugad. Cha ghabh mise mo chasg, tha mi do-cheannsachail, fada nas làidire na thusa, air mo chuairteachadh le sgiath, le mo chumhachd fhìn. Chì mi thu bho gach taobh. Nì mi car a’ mhuiltein dhìot, paisgidh mi thu ann an snaidhm agus ceangailidh mi thu le ribeanan. Dè do bheachd air an sin, uh? Haoi, trom-laighe, sràidean caola dorcha, bleigeard le sgian, pian nach gabh a stad, craos mòr teine, aodann leanaibh a’ beucail, acras, pian, plàigh, galar.

Chan eil eagal agamsa romhad

Chan eil eagal orm bho rud sam bith, agus gu h-àraid thusa. Tha thu air faighinn nam cheann, fàgaidh mi an sin thu,

Tha thu a’ gabhail mo chorp thairis, suathaidh mi annad,

Tha thu nam fhalt, cuiridh mi na dhualan e agus cuiridh mi suas e. (Dana, d 47)